লিন্ডেনাউ-জাদুঘর

লিন্ডেনাউ-জাদুঘর জার্মানির টুরিঙেন প্রদেশের আল্টেনবুর্গ শহরে অবস্থিত একটি শিল্পকলা জাদুঘর। এটি ব্যারন ও সংগ্রাহক বার্নহার্ড অগাস্ট ফন লিন্ডেনাউ -এর গৃহ-জাদুঘর হিসেবে যাত্রা শুরু করেছিল। ভবনটির নির্মাণকাজ ১৮৭৬ সালে সম্পন্ন হয়। জাদুঘরটির প্রধান আকর্ষণ হলো এর সর্বশেষ গথিক ও প্রারম্ভিক রেনেসাঁ যুগের (১৩শ-১৫শ শতক) ইতালীয় চিত্রকলার সংগ্রহ, যা ইতালির বাইরে অন্যতম বৃহত্তম। শিল্পকর্মগুলোর মধ্যে রয়েছে ফিলিপ্পো লিপ্পির ‘সেন্ট জেরোম ইন পেনান্স’, সান্দ্রো বোত্তিচেলির ‘ পোর্ট্রেট অফ ক্যাটেরিনা স্ফোরজা’ এবং ফ্রা অ্যাঞ্জেলিকোর একটি প্রেডেলা প্যানেল। এখানে প্রাচীন পুরাকীর্তি ও আধুনিক শিল্পকর্মও রাখা আছে এবং একটি গ্রন্থাগারও রয়েছে। তথ্যসূত্র উৎস Jena, Klaus; Ingeborg Titz-Matuszak (১৯৯৮)। 150 anni del Lindenau-Museum Altenburg। আইএসবিএন ৩-৮৬১০৪-০৩২-৮। বাহ্যিক লিঙ্ক সরকারি ওয়েবসাইট (জার্মান ভাষায়)